CELEX: 32009R0271
Language: lv
Date: 2009-04-02 00:00:00
Title: Komisijas Regula (EK) Nr. 271/2009 ( 2009. gada 2. aprīlis ) par atļauju dzīvnieku barībā izmantot endo-1,4-beta-ksilanāzes un endo-1,4-beta-glikanāzes preparātu atšķirtiem sivēniem, gaļas cāļiem, dējējvistām, gaļas tītariem un gaļas pīlēm (atļaujas turētājs – BASF SE ) (Dokuments attiecas uz EEZ)

3.4.2009   
            
            
               LV
            
            
               Eiropas Savienības Oficiālais Vēstnesis
            
            
               L 91/5
            
         
      KOMISIJAS REGULA (EK) Nr. 271/2009
   (2009. gada 2. aprīlis)
   par atļauju dzīvnieku barībā izmantot endo-1,4-beta-ksilanāzes un endo-1,4-beta-glikanāzes preparātu atšķirtiem sivēniem, gaļas cāļiem, dējējvistām, gaļas tītariem un gaļas pīlēm (atļaujas turētājs – BASF SE)
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku barībā vajadzīga atļauja, kā arī izklāstīts tās piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju preparātam, kas minēts šīs regulas pielikumā. Pieteikumam pievienotas vajadzīgās ziņas un dokumenti saskaņā ar Regulas (EK) Nr. 1831/2003 7. panta 3. punkta prasībām.
            
         
               (3)
            
            
               Pieteikums attiecas uz atļauju fermentu preparātam endo-1,4-beta-ksilanāze, ko iegūst no Aspergillus niger (CBS 109.713) un endo-1,4-beta-glikanāze, ko iegūst no Aspergillus niger (DSM 18404), lai lietotu to kā barības piedevu atšķirtiem sivēniem, gaļas cāļiem, dējējvistām, gaļas tītariem un gaļas pīlēm un klasificētu piedevu kategorijā “zootehniskās piedevas”.
            
         
               (4)
            
            
               Saskaņā ar Eiropas Pārtikas nekaitīguma iestādes (“iestāde”) 2008. gada 3. decembra un 2008. gada 9. decembra atzinumu (2) fermentu preparāts endo-1,4-beta-ksilanāze, ko iegūst no Aspergillus niger (CBS 109.713), un endo-1,4-beta-glikanāze, ko iegūst no Aspergillus niger (DSM 18404), un ko ražo pieteikuma iesniedzējs BASF SE, nelabvēlīgi neietekmē dzīvnieku veselību, cilvēku veselību un vidi, un tas ir efektīvs līdzeklis, lai veicinātu sivēnu un gaļas cāļu augtspēju un uzlabotu barības pārstrādi gaļas tītariem un dējējvistām. Pamatojoties uz datiem, kas sniegti par gaļas cāļiem, uzskatīja, ka šis preparāts ir efektīvs arī gaļas pīlēm. Turklāt secināja, ka ražojums var sensibilizēt ādu un elpošanas ceļus. Iestāde neuzskata, ka jāparedz īpaša prasība veikt uzraudzību pēc pārdošanas. Iestāde arī pārbaudīja ziņojumu par barībā lietotās piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
            
         
               (5)
            
            
               Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi preparātu jāļauj izmantot, kā norādīts šīs regulas pielikumā.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot kā dzīvnieku barības piedevu saskaņā ar pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir piemērojama visās dalībvalstīs.
      Briselē, 2009. gada 2. aprīlī
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 268, 18.10.2003., 29. lpp.
   
      (2)  The EFSA Journal (2008) 914, 1.–21. lpp.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas termiņa beigas
               
            
                  Kompleksās dzīvnieku barības ar mitruma saturu 12 % aktīvās vienības/kg
               
            
                  
                     Zootehnisko piedevu kategorija. Funkcionālā grupa: gremošanas veicinātāji
                  
               
            
                  4a7
               
               
                  
                     BASF SE
                  
               
               
                  Endo-1,4-beta-ksilanāze
                  EC 3.2.1.8
                  Endo-1,4-beta-glikanāze
                  EC 3.2.1.4
               
               
                  
                               
                           
                           
                              
                                 Piedevas sastāvs
                              
                              No Aspergillus niger (CBS 109.713) iegūtas endo-1,4-beta-ksilanāzes
                              un no Aspergillus niger (DSM 18404) iegūtas endo-1,4-beta-glikanāzes preparāts ar šādu minimālo aktivitāti:
                              
                                           
                                       
                                       
                                          cietā veidā
                                          5 600 TXU (1) un 2 500 TGU (2)/g
                                       
                                    
                                           
                                       
                                       
                                          šķidrā veidā
                                          5 600 TXU un 2 500 TGU/g
                                       
                                    
                        
                               
                           
                           
                              
                                 Darbīgās vielas raksturojums
                              
                              No Aspergillus niger (CBS 109.713) iegūta endo-1,4-beta-ksilanāze un no Aspergillus niger (DSM 18404) iegūta endo-1,4-beta-glikanāze
                           
                        
                               
                           
                           
                              
                                 Analītiskā metode
                                  (3)
                              
                              Endo-1,4-beta-ksilanāzes aktivitātes kvantificēšanai:
                              viskozimetriskā metode, kas pamatojas uz viskozitātes samazināšanos, ko radījusi endo-1,4-beta-ksilanāzes iedarbība uz ksilānu, kas satur substrātu (kviešu arabinoksilānu), ja pH ir 3,5 un temperatūra 55 °C.
                              Endo-1,4-beta-glikanāzes aktivitātes kvantificēšanai:
                              viskozimetriskā metode, kas pamatojas uz viskozitātes samazināšanos, ko radījusi endo-1,4-beta-glikanāzes iedarbība uz glikānu, kas satur substrātu (miežu beta-glikānu), ja pH ir 3,5 un temperatūra 40 °C.
                           
                        
               
                  Sivēni
                  (atšķirti)
               
               
                  –
               
               
                  560 TXT
                  250 TGU
               
               
                  –
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Izmantošanai barībā, kurā ir daudz cieti nesaturošu polisaharīdu (galvenokārt beta-glikānu un arabinoksilānu), piemēram, tādā, kas satur vairāk nekā 30 % kviešu, miežu, rudzu un/vai tritikāli.
                           
                        
                              3.
                           
                           
                              Ieteicamās devas uz kilogramu kompleksās barības
                              
                                           
                                       
                                       
                                          Sivēni (atšķirti):
                                          560-840 TXU/250-375 TGU;
                                       
                                    
                                           
                                       
                                       
                                          Gaļas cāļi:
                                          280-840 TXU/125-375 TGU;
                                       
                                    
                                           
                                       
                                       
                                          Dējējvistas:
                                          560-840 TXU/250-375 TGU;
                                       
                                    
                                           
                                       
                                       
                                          Gaļas tītari:
                                          560-840 TXU/250-375 TGU;
                                       
                                    
                                           
                                       
                                       
                                          Gaļas pīles:
                                          280-840 TXU/125-375 TGU.
                                       
                                    
                        
                              4.
                           
                           
                              Izmantošanai barībā atšķirtiem sivēniem, kuru svars nepārsniedz aptuveni 35 kg.
                           
                        
                              5.
                           
                           
                              Drošībai apstrādes laikā jāizmanto elpceļu aizsarglīdzekļi, aizsargbrilles un cimdi.
                           
                        
               
                  
                     2019. gada 22. aprīlis
                  
               
            
                  Gaļas cāļi
               
               
                  280 TXT
                  125 TGU
               
            
                  Dējējvistas
               
               
                  560 TXT
                  250 TGU
               
            
                  Gaļas tītari
               
               
                  560 TXT
                  250 TGU
               
            
                  Gaļas pīles
               
               
                  280 TXT
                  125 TGU
               
            
         (1)  1 TXU ir fermenta daudzums, kas minūtē no kviešu arabinoksilāna atbrīvo 5 mikromolus reducējošo cukuru (ksilozes ekvivalenti), ja pH ir 3,5 un temperatūra 40 °C.
      
         (2)  1 TGU ir fermenta daudzums, kas no miežu beta-glikāna fermentatīvās noārdīšanas rezultātā 1 minūtē 40 °C temperatūrā pie pH 3,5 izdala 1 mikromolu reducējošo cukuru (glikozes ekvivalentos).
      
         (3)  Sīkāka informācija par analīzes metodi ir atrodama Kopienas references laboratorijas tīmekļa vietnē: www.irmm.jrc.be/crl-feed-additives